**О Б А В Е Ш Т Е Њ Е**

**О упису ученика у први разред**

**школске 2025/2026. године**

Обавештавамо вас да ће упис деце која живе на територији школе у први разред основне школе за школску 2025/2026. почети **1. априла и трајати до 31. маја 2025. године**, односно до попуне дозвољеног капацитета броја ученика.

На основу члана 55. Закона о основама система образовања и васпитања  (Сл. гласник РС бр. 88/2017, 27/2018, 10/2019, 6/2020, 129/2021 и 92/2023), у први разред уписују се деца која ће до почетка школске године имати најмање шест и по, а највише седам и по година (деца рођена од 1.3.2018. године до 28.2.2019. године). По захтеву родитеља школа може уписати и дете старости од шест до шест и по година након извршене провере спремности за полазак у школу (децу рођену од 1.3.2019. године до 31.8.2019. године).

Упис ће обављати секретар школе сваког радног дана почев од **1. априла 2025. године од 8 до 13 часова.**

Дете за упис у први разред можете пријавити преко портала **е-управа (**[**https://euprava.gov.rs**](https://euprava.gov.rs)**), путем услуге** „**Исказивање интересовања за упис у основну школу“,**где можете оставити своје податке како бисмо знали да сте заинтересовани за упис детета у нашу школу и могли да вас обавестимо о датуму тестирања и уписа у школу или позивом на број телефона +381118760047.Све даље информације о упису ученика у први разред биће благовремено доступне на сајту школе [**https://osgrabovac.edu.rs**](https://osgrabovac.edu.rs)**.**

**Родитељи ученика од потребних докумената достављају лекарску потврду за упис ученика у школу, а накнадно школи достављају само Уверење о завршеном припремном предшколском програму, када га добију од предшколске установе, док ће све остале податке школа прибавити електронским путем из службене евиденције.**

ОСНОВНА ШКОЛА ДУЖНА ЈЕ ДА УПИШЕ СВАКО ДЕТЕ СА ПОДРУЧЈА ШКОЛЕ.

Школа може да упише и дете са подручја друге школе, на основу захтева родитеља /старатеља у писаној форми, уколико за то постоје просторне и кадровске могућности.

.

**ОШ „Грабовац“ Грабовац**